NaiveNeuron/SloPal huggingface dataset:
P. Paška, predseda NR SR: (2008-09-16):
(Hlasovanie.) 124 prítomných, 122 za, 1 sa zdržal, 1 nehlasoval. Konštatujem, že sme túto informáciu zobrali na vedomie. Teraz poprosím pána poslanca Pásztora, aby uviedol hlasovanie. Pán poslanec, hlasovanie o návrhu uznesenia k návrhu poslancov pána poslanca Vladimíra Palka a Pavla Minárika na prijatie Vyhlásenia Národnej rady k udalostiam v Zakaukazku. Je to tlač 757.
Solymos, László, poslanec NR SR (2010-10-21):
Ďakujem pekne. Vážený pán predseda, vážená Národná rada, vážený pán minister, Národná rada Slovenskej republiky uznesením zo 7. septembra 2010 č. 49 pridelila vládny návrh zákona, tlač 51, na prerokovanie týmto výborom: ústavnoprávnemu výboru a Výboru Národnej rady Slovenskej republiky pre hospodárstvo, výstavbu a dopravu. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením z 29. septembra 2010 č. 37 a Výbor Národnej rady Slovenskej republiky pre hospodárstvo, výstavbu a dopravu uznesením z 30. septembra 2010 č. 27 a uznesením zo 7. októbra č. 41. Z uznesenia výboru vyplývajú nasledovné pozmeňujúce a doplňujúce návrhy uvedené v časti 4. v bode 1 až 14, o ktorých budem odporúčať hlasovať nasledovne: v bodoch 1, 2 a 8 hlasovať spoločne s odporúčaním schváliť a o bodoch 3, 4, 5, 6, 7, 9 a 14 hlasovať spoločne s odporúčaním schváliť. Gestorský výbor na základe stanovísk výborov vyjadrených v ich uzneseniach uvedených pod bodom 3 tejto správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov a ktorým sa menia a dopĺňajú niektoré zákony, schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov a ktorým sa menia a dopĺňajú niektoré zákony, tlač 51a, v druhom čítaní bola schválená uznesením zo 7. októbra 2010 č. 37. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4 a § 84 ods. 2 a § 86 rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
Stanko, Július, poslanec NR SR (2011-07-13):
Nechcem sa opakovať, ale nakoľko táto téma sa ďalej rozvíja, tak nedá mi nezareagovať. Tých päť riadkov pozmeňujúceho návrhu, je to veľmi široko formulované. Nájdeme tam akúkoľvek možnosť postihovať za čo len myšlienku na to, čo sa snaží niekto označiť ako fašizmus. Medzi týmito riadkami však sa dá jasne čítať, že tento pozmeňujúci návrh je namierený proti slovenskému štátu. Ja som za to, či sa už niekto pozdraví „Na stráž“ alebo či sa niekto pozdraví „Česť práci“, nech je to priestupok, nech je za to pokuta, ja neviem napr. cca 20 eur, ale skutočne nemôžeme pripustiť, aby v slobodnej spoločnosti za slová človek išiel do basy na pol roka až tri roky.
Žiga, Peter, podpredseda NR SR (2023-12-07):
Pán poslanec Mikulec.
V. Tomanová, ministerka práce, sociálnych vecí a rodiny SR: (2009-03-10):
K návrhu vlády na skrátené legislatívne konanie si dovolím len uviesť, účinnosťou od 1. januára 2005 sa zaviedol systém starobného dôchodkového sporenia. Jednou z odplát, na ktorú má dôchodková spoločnosť právo, je odplata za správu dôchodkového fondu. Navrhuje sa zníženie maximálnej výšky tejto odplaty, čím sa pozitívne ovplyvní výška hodnoty majetku v dôchodkovom fonde, a tým aj výška budúceho dôchodku z druhého piliera. Takýmto riešením sa posilní naplnenie účelu starobného dôchodkového sporenia, ktorým je spolu so starobným poistením zabezpečiť sporiteľovi príjem v starobe, t. j. právo na primerané hmotné zabezpečenie, tak ako to ustanovuje Ústava Slovenskej republiky v čl. 39. Z uvedených dôvodov je potrebné podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov navrhnúť, aby sa Národná rada Slovenskej republiky uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov. Ďakujem, pán predsedajúci, skončila som.
Kyselica, Lukáš, poslanec NR SR (2023-03-17):
Ďakujem veľmi pekne. Tak ako už povedal pán predsedajúci, hlavnou predkladateľkou je Jana Žitňanská, ktorá rieši hlavne oblasť zdravotne znevýhodnených, tak isto aj s Dominikom Drdulom, obidvaja sú predkladatelia. Tento návrh vznikol tým spôsobom, že chcela riešiť určité úpravy ohľadom hospicov alebo práva prednostnej jazdy, tak sme to začali riešiť s pánom riaditeľom z dopravnej polície a spravili sa niektoré úpravy. Žiaľ, to, čo chcela riešiť, teda nieže žiaľ, ale to, čo chcela riešiť ako hlavné gro, je upravené vo vyhláške, takže o tom budú prebiehať ďalšie rokovania. Zároveň sme tam doplnili ďalšie oblasti, dve také hlavné, ktoré sa týkajú zákazu jazdy nákladných vozidiel, nákladnej dopravy v určité dni a vozidlá s právom prednostnej jazdy. Týmito zmenami, ktoré sa týkajú zákazu jazdy nákladnej dopravy, sa sčasti vychádza v ústrety požiadavkám podnikateľského prostredia a úpravou okruhu vozidiel a času zákazu jazdy sa zníži administratívna záťaž pri udeľovaní výnimiek z toho, aby to malo negatívny vplyv na bezpečnosť a plynulosť cestnej premávky. Zároveň druhá časť sa týka zmien ohľadom vozidiel s právom prednostnej jazdy a navrhuje sa tam rozšíriť okruh vozidiel, ktoré budú takýmito vozidlami zo zákona a v nadväznosti na to zrušiť možnosť Ministerstva vnútra Slovenskej republiky udeľovať výnimky na používanie zvláštnych výstražných znamení pre iné vozidlá. Výnimka sa bude udeľovať iba pre vozidlá s právom prednostnej jazdy už iba vo vzťahu k používaniu prenosných zariadení. Takže viacej poviem potom v rozprave, kde sa hlásim ako prvý.
P. Pavlis, poslanec: (2008-06-19):
Predseda Národnej rady Slovenskej republiky rozhodnutím pridelil návrh na vyslovenie súhlasu Národnej rady Slovenskej republiky so zmenou Listiny špecifických záväzkov Slovenskej republiky za oblasť služieb vo Svetovej obchodnej organizácii po vstupe Slovenskej republiky do Európskej únie na prerokovanie Výboru Národnej rady Slovenskej republiky pre hospodársku politiku. Výbor bol zároveň určený ako gestorský výbor. Výbor Národnej rady Slovenskej republiky pre hospodársku politiku o návrhu rokoval a vyslovil súhlas so zmenou Listiny špecifických záväzkov Slovenskej republiky za oblasť služieb vo Svetovej obchodnej organizácii po vstupe Slovenskej republiky do Európskej únie. Správa výboru o výsledku prerokovania návrhu bola schválená uznesením č. 364 z 10. júna 2008. Návrh na uznesenie Národnej rady Slovenskej republiky tvorí prílohu správy. Týmto uznesením poveril poslanca Pavla Pavlisa, spravodajcu výboru, podať Národnej rade Slovenskej republiky správu o výsledku prerokovania návrhu vo výbore a návrh na uznesenie, ktorý je prílohou spoločnej správy, predložiť Národnej rade Slovenskej republiky. Vážený pán predsedajúci, prosím, aby ste otvorili rozpravu.
Figeľ, Ján, podpredseda NR SR (2012-06-27):
Ďakujem. Pán poslanec Martvoň.
Blanár, Juraj, podpredseda NR SR (2023-06-22):
Ďakujem, pán minister. Pán poslanec má doplňujúcu otázku. Nech sa páči.
Galko, Ľubomír, poslanec NR SR (2015-06-15):
Vážená pani predsedajúca, panie poslankyne, páni poslanci... (Reakcia z pléna. Prerušenie vystúpenia predsedajúcou.)
I. Mikloš, podpredseda vlády a minister financií SR: (2004-01-22):
Takže stručne, keď to mám zhrnúť, tie podmienky, tie daňové úľavy boli poskytnuté preto, aby sme zachránili fabriku, aby sa mohla rozvíjať, aby ľudia mali svoju prácu, aby sme získali silného investora. Myslím, že sa to podarilo a myslím si, že výsledky Východoslovenských železiarní teraz, teda tej časti, ktorú prevzala spoločnosť US Steel Košice, svedčia o tom, že je to typický príklad vzájomne výhodnej transakcie, výhodnej aj pre investora, ktorý, samozrejme, by nešiel do investície, ak by nezarobil, ak by sa mu jeho investícia nezhodnotila, ale výhodná investícia aj pre Slovenskú republiku, pretože pomohla vyriešiť ten problém, ktorý vtedy existoval a umožnila získať pre Slovensko významného investora, čo má svoje efekty, aj priame, aj nepriame veľmi pozitívne. Ďakujem pekne.
Šimkovičová, Martina, ministerka kultúry SR (2024-06-27):
Ďakujem za doplňujúcu otázku. To, že sa toto vyhodnocovalo v máji a v júni, to sú bežne stanovené termíny, čiže vždy v máji a v júni sa vyhodnocovali a tieto komisie prerokúvali tie dané konkrétne projekty. Takže my ideme v časovej následnosti, tak ako je to určené. Samozrejme, to súvisí aj s tým, že kedy sa robia tieto stavebné práce. My sme ale potrebovali celý ten mechanizmus zmeniť, to je to, čo som spomínala, aby sa teda tie peniaze nerozprskli do jednotlivých projektov, ale aby to bolo na oko vidiace, aby to malo aj nejaký mechanizmus v tom zmysle, že sa urobí tá úprava nejakého konkrétneho projektu tak, že to bude aj viditeľné a že tie peniaze teda padnú na úrodnú pôdu, aby sme ich teda nerozdrobili na drobné. To je na margo toho, že či sme tam čakali nejakú dobu na tvorenie komisií. My sme sa držali toho plánu, ktorý je bežne teda určený. A pokiaľ ide o fondy, tak to je asi už druhá otázka, ale veď tie budeme preberať aj dnes, myslím, že o sedemnástej. A čo sa týka konkrétneho dátumu, ja mám a tam vám nepoviem presný teraz dátum, ale chceme, aby to v júli niektoré tie projekty boli konkrétne vyhodnotené. Takže ja vám konkrétny dátum nepoviem, aby ste sa nemali čoho chytiť, že nepoviem vám, že 10. júla 2024. Ďakujem.
P. Paška, predseda NR SR: (2008-04-09):
(Hlasovanie.) 142 prítomných, všetci boli za. Bod 2 sme schválili.
Pellegrini, Peter, predseda NR SR (2016-02-11):
Prezentujme sa a hlasujeme o návrhu uznesenia, ktorý v rozprave predniesol pán poslanec Raši. (Hlasovanie.) Prítomných 128 poslancov, za hlasovalo 80, proti boli 2 poslanci, zdržalo sa 45 poslancov, nehlasoval 1. Konštatujem, že Národná rada navrhované uznesenie, ktoré predložil pán poslanec Raši, schválila. Pán poslanec Lipšic.
Miškov, Juraj, poslanec NR SR (2013-06-27):
Vážený pán predseda, vážené panie poslankyne, vážení páni poslanci, v rozprave vystúpili štyria poslanci: pán poslanec Mičovský, Sulík, Droba a Kadúc a nepredložili žiaden návrh. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2022-10-05):
Pán poslanec bol posledný a jediný, ktorý bol v rozprave, preto vyhlasujem rozpravu za uzavretú. Chcem sa spýtať pána navrhovateľa, či má záujem o záverečné slovo. Nech sa páči, pán minister.
I. Mikloš, podpredseda vlády a minister financií SR: (2002-11-06):
Pán poslanec Maxon, musím povedať, že tak ako ste argumentovali o dani z pridanej hodnoty, ten váš prepočet ilustruje mieru odbornosti vašich argumentov. A dovoľte mi k tomu prepočtu  povedať, pretože nechcem zdržiavať ctenú snemovňu, že prepočet stojí, ale absolútne, ale absolútne na vode a svedčí o nepochopení základných ekonomických súvislostí. Po prvé. Hovoríme o tom, že ak by neboli prijaté opatrenia, ktoré navrhujeme, deficit verejných financií by bol o 25 miliárd korún väčší, čo v žiadnom prípade neznamená, že zvyšujeme príjmy o 25 miliárd korún. My zvyšujeme príjmy zhruba o 12 až 13 miliárd korún a znižujeme možné potenciálne výdavky, ktoré by boli nevyhnutné, ktoré by sme museli navyše vydať, ak by sme tieto zákony neschválili. Inými slovami, suma, ktorú ste delili, nie je 25 miliárd korún, ale je 12 až 13 miliárd korún. To po prvé. Po druhé. Táto suma vôbec a v žiadnom prípade nejde v plnej miere, aj keď v istej miere ide z vreciek občanov. Pretože keď som hovoril o dani z pridanej hodnoty, konkrétne o tomto návrhu zákona, tak my predpokladáme, že suma vyššieho výnosu, efekt vyššieho výnosu na výbere dane z pridanej hodnoty práve zblížením sadzieb, a to je vec, ktorú síce pán poslanec spochybnil, ale ktorú unisono tvrdia všetci experti, všetci analytici, všetky aj medzinárodné organizácie, že to efekt bude mať, teda len z toho zblíženia predpokladáme zhruba 3,5 miliardy korún vyšší výnos len z titulu zníženia únikov, daňových únikov, ktoré cez nadmerné odpočty prostredníctvom zneužívania toho veľkého rozdielu v sadzbách prosto existujú. Čiže takéto delenie a takéto vyvodzovanie potom nejakých súm, koľko sa to dotkne občana, je postavené na vode, je absolútne nekompetentné. Ale dovoľte mi povedať, koľko je odhad, pretože ja som povedal na jednej tlačovej konferencii predbežný odhad, ktorý ešte nebol úplný a predbežný odhad bol okolo 400 korún,  prepočty, samozrejme, ďalej pokračovali, odhad teraz spresnený je vyšší, pohybuje sa okolo 500 až 560 korún, teda nie 400 korún, ale dopad vyšší, ale v žiadnom prípade nie dopad, aký vypočítal pán poslanec Maxon.
Paška, Pavol, predseda NR SR (2012-08-02):
Hlasujeme. (Hlasovanie.) 143 prítomných, 94 bolo za, 13 proti, 36 sa zdržalo. Konštatujem, že sme odvolali členov Rady Slovenského pozemkového fondu navrhnutých výborom. Ďalej, pani spravodajkyňa.
Hlina, Alojz, poslanec NR SR (2013-05-14):
Vážený pán minister, vážená pani predsedajúca, pardon, ospravedlňujem, ešte raz, vážená pani predsedajúca, vážený pán minister, vážení kolegovia, mám úctu k autorskému zákonu. Podľa mňa tvorí civilizáciu. Takže som rád, že tu je. Keď žijeme v dobe vykrádačov Tutanchamónových hrobiek, tak sa nám obzvlášť hodí. A oceňujem aj to, že sa tam doplňuje to ustanovenie o školských dielach a o chránení teda diel, ktoré vytvoria aj deti. Pri tej príležitosti mi však dovoľte povedať, že potom mám určitú neznalosť a budem prípadne rád, keď mi to vysvetlíte, ako by sa postupovalo v tom prípade, lebo to dieťa predsa len nie je celkom znalé, to podvedomie jeho funguje ináč, keď ako umelecké dielo v škôlke nakreslí vodku ABSOLUT, čo asi nakreslí, keď mu ju v reklame púšťame, dokonca počas rozprávok. Minule, neviem, či ste tu boli, som to spomínal, moje deti to pozerali, išla kreslená rozprávka, disneyovka Na vlásku. Počas vysielania tohto išli reklamy na alkohol (Slovensko 2013). Čiže neviem, ako sa vyrovnáva táto norma s tým, keď tá detská duša nevedomá bude z toho podvedomia vnímať tú forsáž, ktorá sa valí na ňu z televízora, a prenesie to na ten papier do výrazu umeleckého diela, ktoré my budeme chrániť, či tam nedôjde prípadne potom ku konfliktu s držiteľom ochrannej známky prípadne vody ABSOLUT alebo... Nechcem tu robiť reklamu a menovať všetkých. Predpokladám, že možno existuje aj na toto riešenie. Pýtam sa, či možno by nebolo riešením to, že by sme sa predsa len vrátili o krok späť v tomto prípade alebo o krok dopredu podľa toho, čo robíme mladým ľuďom a deťom, predsa len tú reklamu keď už niekto chce pozerať, tak je na to primeranejšia doba ako o 10.00 hodine. Ďakujem pekne.
Mikloško, Jozef, poslanec NR SR (2013-09-18):
Som členom klubu, to všetci vedia. So zákonom plne súhlasím a podotýkam, že šport zdravotne postihnutých aj mentálne postihnutých treba stále podporovať, teda nejde len o používanie a ochranu paraolympijskej symboliky a o Slovenskom paraolympijskom výbore, čo je obsahom tohto dobrého zákona. Iste všetci vieme, že naši zdravotne postihnutí športovci sú špičkou vo svete. Treba to stále spomínať a ich podporovať nie iba v súvislosti s parolympiádou. Vtedy, ako sme aj posledne videli, je o nich v médiách veľký boom, ale keď paraolympiáda skončí, je dlho ticho, nezáujem médií a aj verejnosti by som povedal. Videl som nedávno krásnu knihu o paraolympijsme, o našich výsledkoch na olympijských hrách. Nádherné až dojemné fotografie. Gratulujem srdečne autorom knihy aj jej protagonistom. Podčiarkujem, že športovanie zdravých u nás skôr, by som poveda, upadá. A naraz zdravotne postihnutí nám ukazujú, nám ukazujú, čo je to húževnatosť, sebazaprenie, pot a slzy. Otázka navrhovateľke by bola asi taká, možno že to trošku aj naznačila, či je podobný zákon aj v iných štátoch. Alebo my sme v tomto smere príkladom? Alebo len sme nemali taký zákon o symboloch a ich ochrane? Posledná poznámka je, prečo sa tam jazykove hovorí „paralympijský“? Predtým sme stále hovorili o paraolympiáde, paraolympijský. Mne stále ide to druhé slovo skôr na jazyk. Posledná poznámka je taká, že ako sa pamätáme, bol tu aj schválený návrh z dielne ministerstva školstva, zákon o možnostiach podpory športu z fondu Úradu vlády. Navrhujem najmä pánu poslancovi Galisovi, zmocnencovi pre šport, aby prípadne tieto peniaze z Úradu vlády umožnil dávať priamo, to v zákone nebolo, aj podpore projektov pre zdravotne a mentálne postihnutých športovcov. V druhom čítaní sformulujem v tomto smere aj malý pozmeňujúci návrh do tohto zákona. Ďakujem.
Kuffa, Štefan, poslanec NR SR (2021-12-02):
Pán predseda Kollár, no v rámci tej rozpravy, prosím aj o odpustenie už dopredu, ale dotkli sa ma tie slová a to hlavne to, že v podstate nech a taká tá poznámka utrusená, že s tou 500-eurovou poukážkou nech naložia, ako chcú a dokonca, že môžu obchodovať s tou poukážkou akoby s nejakými vekslákmi. Ja, keď som si predstavil nášho otca 86-ročného, aby náš otec bol odkázaný na to, že 500-eurovú poukážku, ktorú dostane prostredníctvom vlády, a on je potom odkázaný na to, aby s nejakým vekslákom to zobchodoval za 400 eur, nikdy by som mu to nedovolil tomu otcovi. Nikdy. Viete, čo to je nikdy? Nikdy a verím, že aj moji súrodenci, keby sme mali dať posledné peniaze, ale otec, že by bol na to odkázaný, aby on obchodoval s nejakou poukážkou s vekslákmi, nikdy by som to nedovolil. K tým 14-tisíc mŕtvym pacientom. Dovolím si to okomentovať a to sú aj moje skúsenosti, aj keď predseda vlády dneska ma tuná nejak tak spochybnil, nech sa páči, mohol. Šestnásť rokov som pracoval pri zomierajúcich pacientoch. My sme mali dlhodobo ventilované dve deti. Môžem spomenúť krstné mená – Samko s Markom. A keď chceli nám ich preložiť z detského oddelenia z Popradu ventilovaného prvého pacienta malého, ja som to odmietol. Nie preto, že sme pacienta nechceli, ale preto, že personál nebol pripravení. Pani primárka z Popradu z detského oddelenia mi ponúkla tú možnosť, že v Banskej Bystrici zaškolia nám personál, až vtedy sme prijali prvého ventilovaného a tu je systematická dlhodobá chyba v zdravotníctve, že my nedokážeme poskytovať tú základnú zdravotnú pomoc v našich nemocniciach. Tam je... (Prerušenie vystúpenia časomerom.)
Glváč, Martin, podpredseda NR SR (2018-02-14):
Ďalší v rozprave písomne prihlásený, pán poslanec Schlosár.
Kočiš, Eduard, poslanec NR SR (2023-01-26):
Veľmi pekne ďakujem za slovo, pán predsedajúci. Popieranie svojich predchádzajúcich hlavných právd, ako sa dá nazvať volebný program OĽANO, je takým už typickým folklórom, pretože v pondelok poviem niečo, čo už neplatí v utorok. V utorok potvrdím, čo v stredu znegujem a vo štvrtok už neplatí ani to, čo platilo v stredu minulý týždeň. Čiže takýmto spôsobom sa správa hnutie OĽANO. Mení svoje názory ako aprílové počasie. Čiže klasickým slovenským prirovnaním alebo porekadlom: „Odkiaľ fúka vietor, tam mi vezme plášť.“ Ak si naozaj myslia strany alebo hnutia vládnej koalície, že čím neskorší termín, ktorý podľa všetkého asi bude schválený, im zabezpečí nejaký prienik alebo zabezpečí im nejaký lepší výťah do budúceho parlamentu, tak opäť je to taký politologický nezmysel. A taká nie veľmi podarená sociologická štúdia na nie príliš známej a príliš relevantnej alebo frekventovanej vzorke obyvateľstva. Nálady, názory a najmä presvedčenie občanov Slovenskej republiky v terajšej dobe a podľa výkonov práce za posledných 36 mesiacov naozaj odsúvajú aj stranu SaS aj stranu OĽANO, možno aj hnutie SME RODINA. O skupinke BEZ ĽUDÍ je naozaj zbytočné sa baviť. Možno až mimo sieť zákonnosti a mimo parlamentné lavice. Nehovoriac o tom, že vznikajú tu nové liberálno-progresívne, konzervatívno-liberálne zoskupenia, ktoré sú priamym ohrozením týchto už fungujúcich alebo skôr nefungujúcich politických subjektov. Takže naozaj, kolegyne, kolegovia, ak vám ide o pud sebazáchovy, majte sa na pozore.
Vitteková, Anna, poslankyňa NR SR (2015-12-09):
K uvedenému návrhu zákona v rozprave vystúpili desiati poslanci, niektorí aj opakovane. Pán poslanec Galko podal návrh nepokračovať v rokovaní o návrhu zákona, ako aj návrh vrátiť tento návrh zákona na dopracovanie. K týmto dvom návrhom sa pripojil aj pán poslanec Viskupič. Pozmeňujúce a doplňujúce návrhy podali poslanci: pán poslanec Gál podal dva, pán poslanec Lipšic, Mezenská, Vitteková, pán poslanec Šuca a Viskupič. Pán poslanec Lipšic žiadal vyňať na samostatné hlasovanie body 7, 8 a 9 spoločnej správy. Ja som požiadala vyňať body 7, 10, 12 a 13. A poslanec Šuca žiadal vyňať na samostatné hlasovanie body 23 a 24 a o týchto dvoch hlasovať spoločne. Pán predseda, teraz dajte hlasovať o návrhu pána poslanca Galka vrátiť návrh zákona na dopracovanie.
Hrnčiar, Andrej, podpredseda NR SR (2019-04-05):
V zmysle rokovacieho poriadku o vystúpenie v rozprave požiadal podpredseda Národnej rady Béla Bugár. Nech sa páči, pán podpredseda, tešíme sa na vaše vystúpenie.
Glváč, Martin, podpredseda NR SR (2017-12-06):
Ďakujem. S reakciou pán poslanec Kamenický.
Tomanová, Viera, poslankyňa NR SR (2012-11-30):
Ďakujem pekne, pani predsedajúca. Pán Kaník, ja si dovolím upozorniť, že smiech, o ktorom hovoríte, je skôr smiech cez slzy z mojej strany, pretože nikdy by som si nedovolila sa usmiať nad vývojom dôchodkového systému, do ktorého, mimochodom, ste vy zaťali, a to vychádzajúc z nedobrých analýz a pripravenej reformy, zaťali sekeru 88 800 mil. Pán Kaník, pripomínam vám, ak tu niekto je hrobárom, tak hrobárom systému sociálneho zabezpečenia ste vy, pán Kaník. Dovoľte mi ešte povedať jednu vec k znižovaniu nezamestnanosti. Áno, znižovali ste nezamestnanosť. Akým spôsobom? Tým, že ste každému úradu práce jednotlivo rozpisovali percentá, o koľko majú znížiť percento predovšetkým vyradením uchádzačov z evidencie pre nespoluprácu. A keď takýto list uzrel svetlo sveta, ste dokonca prepustili zamestnankyňu, cez ktorej ruky sa dostal tento list na verejnosť.
Grendel, Gábor, podpredseda NR SR (2023-06-20):
Prerušujem rokovanie o tomto bode programu. Nasledujúcim bodom je druhé čítanie o vládnom návrhu zákona, ktorým sa mení a dopĺňa zákon č. 530/2003 o obchodnom registri a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 346/2018 o registri mimovládnych neziskových organizácií a o zmene a doplnení niektorých zákonov v znení neskorších predpisov. Vládny návrh zákona má parlamentnú tlač 1560, spoločná správa výborov má tlač 1560a. Prosím pani ministerku spravodlivosti Slovenskej republiky Janu Dubovcovú, aby vládny návrh zákona odôvodnila. (Rokovanie o vládnom návrhu zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení neskorších predpisov , tlač 1560.)
Pellegrini, Peter, podpredseda NR SR (2020-07-10):
Pán poslanec Šefčík.
Jurinová, Erika, podpredsedníčka NR SR (2015-06-24):
Pán poslanec Martinák.
Paška, Pavol, predseda NR SR (2014-11-10):
Dobre. Budeme hlasovať o námietke pána poslanca. (Hlasovanie.) 133 prítomných, 53 za, 73 proti, 7 sa zdržali. Námietku sme neschválili. Ďakujem vám, dámy a páni, vyhlasujem 42. schôdzu za skončenú. Budeme pokračovať o 30 minút 43. schôdzou, ktorú som zvolal na základe požiadavky skupiny poslancov. To znamená, 20, navrhujem, je 19.42, takže 20.15 budeme pokračovať. (Rokovanie 42. schôdze NR SR sa skončilo o 19.43 hodine.) (Po skončení rokovania 42. schôdze NR SR a po prestávke sa začalo rokovanie 43. schôdze NR SR.)
Holečková, Martina, poslankyňa NR SR (2023-10-25):
Sľubujem. (Potlesk.)
P. Hrušovský, predseda NR SR: (2003-05-20):
(Hlasovanie.) 127 prítomných, 105 za návrh, 5 proti, 17 sa zdržalo. Konštatujem, že návrh uznesenia sme schválili. Ďakujem, pani poslankyňa. Pristúpime na základe schválených návrhov na skrátené legislatívne konanie k prerokúvaniu vládneho návrhu zákona, ktorým sa mení a dopĺňa zákon č. 313/2001 Z. z. o verejnej službe v znení neskorších predpisov . Prosím teraz, aby z poverenia vlády Slovenskej republiky predmetný návrh zákona uviedol a odôvodnil pán minister práce, sociálnych vecí a rodiny Ľudovít Kaník. Pán minister, máte slovo.
Figeľ, Ján, podpredseda NR SR (2014-09-11):
To bol posledný rečník v rozprave, čím ju vyhlasujem za skončenú. Pán navrhovateľ, pán minister, chcete sa vyjadriť? Nech sa páči.
Beblavý, Miroslav, poslanec NR SR (2011-03-24):
Ďakujem pekne. Posledná v rozprave vystúpila pani poslankyňa Rosová. Predniesla pozmeňujúce návrhy o sprístupňovaní prác v centrálnom registri. Pán poslanec, prosím, dajte hlasovať o tomto návrhu pani poslankyne Rosovej.
Zajac, Peter, poslanec NR SR (2011-09-14):
Vážení páni poslanci, ja som nepovedal v rozprave nič iné, iba to, čo sú všeobecne známe a celkom veľmi banálne veci. Ja tomu rozumiem, že vám sa to nepáči. Vám sa nepáči, keď vám človek tieto veci pripomína. Naozaj tomu rozumiem. Ja som to nepovedal z nijakého iného dôvodu, len preto, aby som zdôraznil, že pri všetkých chybách, ktoré má naša vláda, je neporovnateľne lepšia, ako bola vaša vláda. To je všetko.
Jasaň, Viliam, poslanec NR SR (2011-06-02):
Ďakujem pekne. Ja sa dotknem len jednou poznámkou k tej časti, kde ste hovorili o možnej korupcii v samospráve. Ja, samozrejme, nesúhlasím. Vám samospráva leží v žalúdku už dlhší čas. Takže nečudujem sa tomuto, tejto poznámke. Naopak si myslím, že tento predložený návrh zákona si zaslúži, aby prešiel do druhého čítania, a bude dosť času na to, aby sme vyprecizovali možno niektoré pripomienky, ktoré mám možno aj ja k tomu. Posledná poznámka je na tú samosprávu. Petržalská samospráva, ktorá patrí medzi najväčšie na Slovensku, lebo má 130 000 obyvateľov, sa na svojom rokovaní takýmto návrhom tiež zaoberala a plne súhlasí s predloženým návrhom zákona. Samozrejme, okrem poslancov SaS, ktorí túto petíciu alebo tento návrh neschválili, ale schválili to tak poslanci SMER-u, nezávislí aj SDKÚ. KDH tam nemá, ale napriek tomu ja osobne budem hlasovať za tento predložený návrh zákona. Ďakujem.
Jurinová, Erika, podpredsedníčka NR SR (2012-07-27):
Ďakujem pekne pani predkladateľke, prosím, zaujmite svoje miesto a prosím o slovo, dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Jurajovi Miškovovi. Nech sa páči.
Érsek, Árpád, minister dopravy a výstavby SR (2017-11-30):
Nakoľko neodznela otázka, len doplním dve vety. Vážený pán kolega, ale vy zabúdate stále na servisovanie rušňov a na výpadky rušňov. To je obrovská suma, ktorú, vy o tom nerozprávate. Vy hovoríte len o nákupnej cene rušňov a nie o zabezpečení a prevádzkyschopnosti, čo sú servisy, pri výlukách je to okamžité nahradenie novým rušňom a tak ďalej. Len toľko som chcel. Ďakujem pekne.
Pročko, Jozef, poslanec NR SR (2024-01-24):
Ďakujem veľmi pekne. Pani poslankyňa, hneď v úvode ste hovorili o tom, že vám naozaj nebolo umožnené, ako ste prosili vystúpiť v celku. Bežne sa to stávalo v minulom volebnom období, keď naozaj dve-tri minúty, ako vy ste mali, tak predsedajúci povedal, že jasné, prerušujem rozpravu, aby mohol vystupujúci vystupovať kontinuálne, aby mohol hovoriť v... v celosti, aby ten jeho prejav bol naozaj celistvý. Blaha predvádza a stále bude predvádzať to, čo táto koalícia predvádza, že im je jedno, oni to idú devalvovať, valcovať, oni tu idú robiť z poslancov opozície ľudí, ktorí svojím vystupovaním tu v rozprave, faktickými poznámkami škodia Slovensku. Toto rozpráva Blaha, Fico, Danko, toto rozprávajú, že my opoziční poslanci škodíme Slovensku tým, že vystupujeme teraz v rozprave. Opak je pravdou. Naše rozpravy a naše faktické sú naozaj to jediné, čo, čo môže zastaviť týchto deštruktorov práva. Pretože tak ako každý jeden z vás vystupuje, a nie je pravda, že už bolo povedané všetko, opak je pravdou. Desať rokov tu môžme rozprávať o tom, ako zloba zvaná Fico nás ide zvalcovať. Takže naše faktické a naša rozprava nič iné, len prispieva k tomu, aby Slováci, nie tí, ktorí majú toho chochmesa, ale tí, ktorí volili Roberta Fica, pochopili, že tak ako naozaj niekto urobí podvod za 35-tisíc euro, tak sa mu nič nestane. Tak, milí Slováci, ako keď vám niekto ukradne niečo doma, keď vám vykradne byt, tak sa mu nič nestane. A toto nechce nikto normálny, žiaden Slovák.
Blaha, Ľuboš, poslanec NR SR (2018-05-09):
Vážený pán predsedajúci, v mene troch poslaneckých klubov SMER – sociálna demokracia, Slovenská národná strana a MOST – HÍD navrhujem presunúť bod 22 tlač 854 na ďalšiu schôdzu Národnej rady. Ďakujem.
Kuffa, Štefan, poslanec NR SR (2014-01-29):
Ďakujem za slovo. Ja by som chcel odkázať tým divným chlapcom na divných autách, aby nedrogovali. To je celý ten problém. A to odkazujem aj celej mládeži, aj všetkým ľuďom tuná na Slovensku, však aj mimo Slovenska, nezľahčovať tému tým spôsobom, to nenarážam na predrečníka teraz, ale mali sme tuná takéto rôzne pripomienky, že ľahká droga to je nič. Takisto aj s alkoholom sa začína od prvého pohárika, od prvého piva. A čím si mladší a čím máš menej rokov, tým skôr sa stávaš závislým. Ja už možno vo svojom veku by som mal asi problém sa stať závislým, ale zrejme asi, pani doktorka kýva, že áno, no človek, keby sa tak na to dal. Ale už takisto, už aj tá životná skúsenosť a rozum ma, dúfam, že nepustí a už dožijem to tak tradične, ako som doposiaľ žil. Ale pre mladého človeka je to veľmi nebezpečné a veľmi nebezpečná cesta. Ja tento návrh zákona podporím, ja som ho podporil aj na zdravotníckom výbore. Všetko to, čo sprísňuje a reguluje v podstate veci a tuná to sprísňuje a zabraňujeme tomu, aby nebolo možné tuná na trhu byť voľne prístupný ku drogám, tak ja tento zákon vítam a takto ho aj podporím. Mládeži odkazujem ešte raz, aby nezačínala ani ľahkými drogami, ani nejakými a tuná takisto tá marihuana, ktorá tu bola už toľkokrát pertraktovaná, že však to je nič, veď trávu si môžeš zafajčiť, ale tam začínaš. Každý kdesi začína. A začínaš od ľahkých drog a končíš pri heroíne. Ďakujem.
Mihál, Jozef, podpredseda vlády a minister práce, sociálnych vecí a rodiny SR (2011-12-01):
... č. 461/2003 Z. z. o sociálnom poistení obsahuje dva body, dve zmeny. Prvá zmena, prechodné ustanovenie, podľa ktorého sa platí poistné na úrazové poistenie vo výške 0,8 percenta z vymeriavacieho základu, a týka sa to jednotne všetkých zamestnávateľov, sa predlžuje na obdobie ďalších dvoch rokov, čiže roka 2012, 2013. Druhá zmena, prechodné obdobie, pri ktorom, kedy môže so súhlasom dozornej rady generálny riaditeľ Sociálnej poisťovne rozhodovať o presúvaní prostriedkov medzi prebytkovými fondmi a deficitnými fondmi Sociálnej poisťovne, sa predlžuje o ďalšie dva roky, teda na roky 2012 a 2013. Dôvodom tejto zmeny je, keďže Národná rada nerokovala o zákone o úprave príjmu zo závislej činnosti, čiže o daňovo-odvodovej reforme, kedy sa tieto systémy mali zmeniť, je nutné reagovať predĺžením prechodného obdobia, pokiaľ sa týka obidvoch týchto vecných návrhov. Ďakujem za pozornosť.
Danko, Andrej, podpredseda NR SR (2024-06-26):
Pán poslanec Šipoš.
Blanár, Juraj, podpredseda NR SR (2022-03-23):
Ďakujeme, vážená pani verejná ochrankyňa práv. Teraz poprosím spravodajkyňu z výboru pre ľudské práva a národnostné menšiny pani poslankyňu Vladimíru Marcinkovú, aby informovala Národnú radu o výsledku prerokovania správy vo výbore. Nech sa páči, pani spravodajkyňa.
Blanár, Juraj, poslanec NR SR (2017-04-06):
Áno, áno, zle sa to počúva opozícii, ja to chápem. Ľuboš, tvoj, tvoje vystúpenie naozaj veľmi dobre, adresne pomenovalo, v čom je problém. Hovoril si o pánovi bývalom poslancovi Lipšicovi, ktorý zrazu ako najlepší advokát a práve v tejto kauze reinkarnoval. Objavil sa niekde a z rozhovoru so, so slečnou Simonou zrazu vyplynulo, že manipuloval ma, aby som hovorila niečo iné. Dokonca Lipšic povedal, aby som hovorila o tom, že tam podával pán Tománek drogy a mnohé iné veci, ktoré zrazu vyplávali na povrch. Dokonca aj nejaký známy, o ktorom už dnes vieme, že ktorý je to známy, mal ponúknuť 5-tisíc od pána Lipšica. A toto všetko pre predkladateľov je absolútne nič neznamenajúce, absolútne sa tomu nevenujú, lebo to je úplná náhoda, prečo práve pán Lipšic sa objavil v tomto prípade. Toto by minimálne predkladatelia, ak to mysleli seriózne aspoň trošku, čo vôbec neverím pri tomto, pri tomto odvolávaní, mali sa dištancovať od pána Lipšica, od všetkého, to, čo pán Lipšic robil. Ale oni to neurobia, pretože im to vyhovuje. Ba dokonca mám také podozrenie, že to aj nejako manažovali. No a spomenul si rovnako aj Denník N, pani Dubovcovú. Viete, hovorilo sa tu o tom, že sme nezobrali ani na vedomie jej správu. Ale nehnevajte sa, ale ja by som ju nezobral na vedomie už nikdy. Pretože ak pani ombudsmanka na základe len toho, že si prečíta Denník N, ktorý pomaly, nechcem to ani nijako zveličovať, ani zmenšovať, a ona na základe toho napíše správu a tvrdenie, že toto bolo pravdivé. Ani od toho nedištancujú predkladatelia, je dôkazom toho, že je to čistá manipulácia, zneužívanie tejto témy. A robíte len medvediu službu všetkým tým, čo... (Prerušenie vystúpenia časomerom.)
Pellegrini, Peter, predseda NR SR (2015-01-28):
Prezentujme sa a hlasujme o návrhu pána spravodajcu prerokovať návrh zákona v druhom čítaní. (Hlasovanie.) Prítomných 139 poslancov, za hlasovalo 87, zdržalo sa 52. Návrh sme schválili. Pán spravodajca.
Taraba, Tomáš, poslanec NR SR (2021-06-25):
Presne tak ako povedal Miro Suja, zabíjať v treťom tisícročí psov, ale predtým ich týrať len preto, lebo chutia inak, je nielenže barbarstvo, veď o tom sa snáď baviť nemusíme, ale to, čo je problém, že to je taká forma delikvencie, ktorá automaticky znecitlivuje tie deti alebo tých mladých, alebo kohokoľvek v neskorších fázach života. To znamená, to nie je len tak, že dobre, aj zviera je boží tvor a je potrebné, aby sme ho chránili, jeho dôstojnosť, ale keď všetci veľmi dobre viete, že sa to v tých osadách deje, tak jednoducho neexistuje dnes personálne riešenie, že sa tam niekto postaví a bude tam stáť od rána do večera a bude sa pozerať, že či sa to deje alebo nedeje. Proste neexistuje dnes lepší návrh ako tento, ktorý tu predostreli kolegovia, že automaticky sa prenesie objektívna zodpovednosť za to, v akom stave sa tieto zvieratá držia, konkrétne teda po väčšine sú to psy, tým, že sa identifikuje, kto je vlastníkom nehnuteľnosti, na ktorej sa jednoducho systémovo uskutočňuje nejaká, nejaký chov alebo proste držanie, držanie týchto zvierat. Samozrejme, tam jedine treba doladiť to, aby sa vyhlo tomu, že poprípade budú vťahovaní do toho vlastníci nehnuteľností, ktorí s tým nič nemajú, ale to už je o tých detailoch, ale je to naozaj jeden z tých, z tých zákonov, ktoré keď nás tu od rána do večera poúčate, že keď niečo kritizujeme, tak poviete, prídite, príďte s nejakým návrhom. No tak tu máte návrh, pri ktorom ja nevidím absolútne žiaden problém pre vás, pre koalíciu, aby potom vyplakávanie, ktoré na ochranu zvierat tu prezentujete, ste ho nepodporili. A keď vám tam niečo vadí, tak to povedzte teraz tu, že čo konkrétne to je, aby sa to zmenilo.
Žitňanská, Lucia, poslankyňa NR SR (2014-05-15):
Ďakujem pekne. Ja som to verejne niekoľkokrát povedala a poviem to aj tu. To, čo vnímam na tejto voľbe za najväčšie negatívum, je tá samotná procedúra. Máme výberové konanie, do ktorého sa neprihlásil nikto iný ako existujúci špeciálny prokurátor. A pre mňa je to signál niečoho nezdravého na prokuratúre, keď je výberové konanie a nemáme konkurenciu, z koho vyberať, o to viac, že existujúci špeciálny prokurátor je vo funkcii už desať rokov. Čiže za každých okolností po desiatich rokoch zmena môže znamenať naozaj zmenu a nejaký nový vietor. Takže ten signál, samotný fakt, že nikto sa neprihlásil okrem pána Kováčika, je pre mňa signálom niečoho nezdravého, za čo svojím spôsobom nesie zodpovednosť aj on. Ďakujem pekne.
Laurenčík, Milan, podpredseda NR SR (2022-03-24):
Páni poslanci, prosím, ukľudnime sa. Na faktické poznámky bude teraz reagovať pán poslanec Erik Tomáš, nech sa páči.
J. Burian, poslanec: (2009-09-09):
Zároveň odporúčam, aby návrh prerokovali výbory do 9. októbra a gestorský výbor do 10. októbra 2009.
Hrnčiar, Andrej, podpredseda NR SR (2016-10-20):
Končím možnosť nahlásiť sa s faktickými poznámkami, na vystúpenie pána poslanca sú dve faktické poznámky. Nech sa páči, pán poslanec Kotleba.
M. Číž, podpredseda NR SR: (2008-11-25):
Slovo má spoločná spravodajkyňa z výboru pre pôdohospodárstvo pani Magda Košútová, máte slovo.
Klus, Martin, poslanec NR SR (2017-12-05):
Ďakujem za slovo. Mňa veľmi mrzí, že pán premiér neustále opakuje otázku úspešného slovenského predsedníctva. Ja som veľmi rád, Jozef, že si na to zareagoval aj ty. Ono dohodli sme sa totiž ešte na začiatku celého tohto procesu, že sa táto téma nebude zneužívať na politické účely, a zakaždým, keď má pán premiér túto možnosť, tak to urobí. Tak ja by som mu rád pripomenul ešte ďalšie dôležité veci. Ja sa tiež veľmi teším, že sa podarilo slovenské predsedníctvo dotiahnuť do úspešného konca, a takisto, ako si povedal ty, Jozef, vďačíme za to práci mnohých úradníkov aj tu v parlamente, ale aj na ministerstve zahraničných vecí a ostatných ministerstvách, ktorí tomu skutočne venovali pol roka svojho života, dokonca i viac. Ale realita je taká, že nám to diplomaticky veľmi nepomohlo. A, pán premiér, skúsme si spomenúť, ako dopadol váš minister zahraničných vecí, keď sa hlasovalo o generálnom tajomníkovi OSN. Ako sme dopadli, keď sme žiadali o Európsku liekovú agentúru. A ako dopadol toť nedávno váš minister financií, keď kandidoval na šéfa euroskupiny. Čiže ak to naše predsedníctvo bolo skutočne až tak úspešné, ako hovoríte, tak potom sa pýtam, prečo zlyhávame v takýchto zásadných diplomatických veciach? Nebude to náhodou aj preto, lebo sa nad touto vládou neustále vznáša tieň korupcie a klientelizmu?
Blanár, Juraj, podpredseda NR SR (2023-02-03):
Ďakujem. Toľko faktické poznámky a reakcia na vystúpenie pána predkladateľa Richarda Vašečku. Jedna praktická informácia pre všetkých pánov poslancov, pani poslankyne, ktoré sú a ktorí sú v Národnej rade vo svojich kanceláriách, pracujú, že o 11. hodine nebudeme hlasovať, lebo nemáme o čom hlasovať, keďže tento bod, ktorý prerokovávame, ide kontinuálne od posledného hlasovania, takže všetci tí, ktorí potrebujete využiť ten čas na inú prácu, tak môžete využiť. Ostatní, ktorí máte záujem pokračovať v rokovaniach, tak, o bodoch, ktoré nás čakajú, tak ste tu vítaní. No a pristúpime k ďalšiemu, ktorý sa prihlásil ústne do rozpravy. Je to pán poslanec Marek Šefčík. Rečnícky pult je váš.
Zmajkovičová, Renáta, podpredsedníčka NR SR (2013-06-04):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Ako prvý sa hlásil do rozpravy ústne pán navrhovateľ a ešte pán poslanec Matovič. Uzatváram možnosť prihlásiť sa do rozpravy ústne. Nech sa páči, pán poslanec Hlina.
Dostál, Ondrej, poslanec NR SR (2022-12-01):
... že asi nie je možné hovoriť úplné, úplné konkrétnosti, ale teda verím tomu, že aj orgány činné v trestnom konaní sa na tú tému, na túto vec pozrú a pokiaľ tam zistia nejaké trestné činy, tak budú konať, aj keď si uvedomujem, že teda to asi nie je primárne otázka na vás. Ale teda využil by som to, túto repliku, aj na to, aby som upozornil pána predsedajúceho, že vynechal otázky číslo 2, 3, 4 a 5, ktoré pani poslankyňa Romana Tabák položila pánovi premiérovi.
Mikulec, Roman, minister vnútra SR (2022-05-04):
Ďakujem pekne. Vážený pán predsedajúci, vážené dámy poslankyne, vážení páni poslanci, hlavným účelom návrhu zákona je predovšetkým transpozícia Smernice Európskeho parlamentu a Rady (EÚ) 2018/645, ktorou sa upravil minimálny vek na udelenie vodičského oprávnenia skupiny C, čo sú nákladné vozidlá s celkovou hmotnosťou viac ako 3,5 tony, a skupiny D, čo sú autobusy. Minimálny vek na udelenie vodičského oprávnenia týchto skupín sa uvedenou smernicou vrátilo na pôvodnú úroveň spred roka 2013. Vodičské oprávnenie skupiny C bude možné znova udeliť v 18-tich rokoch oproti súčasnému minimálnemu veku 21 rokov. V tejto súvislosti je však potrebné zdôrazniť, že v 18-tich rokoch sa stále udeľuje vodičské oprávnenie skupiny C1, čo sú nákladné vozidlá s celkovou hmotnosťou do 7,5 tony, a jazdné súpravy s celkovou hmotnosťou do 12 ton. K reálnemu zvýšeniu minimálneho veku teda dôjde len pri nákladných vozidlách nad tieto hodnoty, pričom do roku 2013 sa udeľovalo vo veku 18 rokov vodičské oprávnenie skupiny C v plnom rozsahu. Vodičské oprávnenie skupiny D bude možné udeliť v 21 rokoch oproti súčasnému minimálnemu veku 24 rokov. Ak však jeho držiteľ získa iba zrýchlenú základnú kvalifikáciu, vodičské oprávnenie skupiny D mu bude obmedzené len na autobusovú linku do 50 kilometrov. Udeliť vodičské oprávnenie skupiny C a D v zníženom veku bude možné len za podmienky absolvovania základnej kvalifikácie, teda dôkladnejšieho a hlbšieho vzdelania mladších vodičov v teórii aj v praxi a následnom úspešnom vykonaní skúšky. Okrem transpozície smernice obsahuje návrh zákona aj zmeny v sankcionovaní používania mobilov pri šoférovaní a pri prekročení rýchlosti v obci o najmenej 50 km/h a mimo obce o najmenej o 60 km/h. Z dôvodu výraznej nebezpečnosti týchto konaní sa navrhuje ich zaradenie medzi porušenia pravidiel cestnej premávky spáchanej závažným spôsobom. Následkom tejto zmeny budú tieto porušenia zarátané medzi tri závažné priestupky počas dvanástich mesiacov. Z toho vyplývajú opatrenia, a to: nariadenie doškoľovacieho kurzu v autoškole, preskúšanie odbornej spôsobilosti a preskúmanie zdravotnej a psychickej spôsobilosti. V nadväznosti na to sa tiež vypúšťa povinné prejednanie priestupku v blokovom konaní pri používaní mobilu pri šoférovaní a pri treťom prekročení rýchlosti v obci o najmenej 50 km/h a mimo obce o najmenej 60 km/h za 12 mesiacov, čo umožní za tieto závažné priestupky aj uloženie zákazu činnosti. Vážený pán predseda, vážené dámy poslankyne, vážení páni poslanci, dovoľujem si vás záverom požiadať o podporu predloženého materiálu. Ďakujem pekne.
P. Paška, predseda NR SR: (2009-03-11):
(Hlasovanie.) 125 prítomných, 46 za, 31 proti, 44 sa zdržalo, 4 nehlasovali. Tieto dva body sme neschválili.
Laššáková, Jana, podpredsedníčka NR SR (2014-02-06):
Pán poslanec Procházka má procedurálny návrh.
Glváč, Martin, podpredseda NR SR (2018-02-01):
Ďakujem. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Eugena Jurzycu na ministra zdravotníctva Tomáša Druckera a znie: „Vážený pán minister, aké percento súkromných lekární muselo odísť za uplynulý rok zo štátnych zdravotníckych zariadení a aký to malo dopad na financovanie týchto zariadení?“ Nech sa páči.
Bugár, Béla, podpredseda NR SR (2018-10-24):
Prezentujme sa a hlasujme o bodoch zo spoločnej správy s odporúčaním gestorského výboru schváliť. (Hlasovanie.) Prítomných 146, za 138, zdržalo sa 8 poslancov. Konštatujem, tieto body sme schválili.
Lackovič, Marek, poslanec NR SR (2024-04-17):
Ďakujem veľmi pekne, pán predsedajúci. Ja budem na záver alebo už pri tomto druhom čítaní veľmi-veľmi vecný a veľmi stručný. Aby som to zhrnul, jedná sa tu teda o to, že samosprávy, mestá, obce, kraje majú tento rok dostať z DPPO mestá a obce 236 mil. a kraje 101 mil. a z týchto 236 zostáva 157 mil. pre mestá a obce a 67 mil. pre kraje. Obidve tieto tranže, ktoré im mali postupne nabiehať počas celého roku, dostanú teraz do konca mája ´24. Druhá časť toho zákona sa týka rezervného fondu, resp. toho, že ho budú môcť využiť samosprávy aj na bežné výdavky. Progresívne Slovensko podporilo túto vec v prvom čítaní, pretože tak ako, pretože tvrdili sme, že v tomto prípade naozaj ide o kritickú chvíľu, kritický okamih a aj záplata je lepšia ako diera v nohaviciach. Zároveň na druhú stranu ale hovoríme a každý deň budeme opakovať, že potrebujeme koncepčné, že potrebujeme systémové a že potrebujeme predvídateľné a dlhodobé financovanie a riešenia pre slovenské samosprávy. K tomuto teda vyzývam aj vládnu koalíciu a ich predstaviteľov. My v Progresívnom Slovensku, ale verím, že aj ostatné opozičné strany majú záujem o slušný, normálny, kultivovaný dialóg, o ktorý sa tu od začiatku pokúšame. Na záver, mrzí ma, že dnešný výbor pre regionálny rozvoj a verejnú správu bol neuznášaniaschopný a nebol na ňom ani jeden jediný koaličný poslanec. Dnes sme sa tak už po tretíkrát, pretože začalo to minulý týždeň, pokračovalo to, myslím, že v pondelok a bolo to zavŕšené dnes, tri výbory pre regionálny rozvoj a verejnú správu a tomuto, tejto štvrť miliarde pre samosprávy, sme sa nevenovali ani jednou jedinou vetou. To ma mrzí a na to neexistuje asi zo strany vládnej moci žiadne legitímne ospravedlnenie. Ešte raz opakujem, Progresívne Slovensko stojí za všetkými samosprávami aj za starostami, aj za primátormi, ale bude tvrdošijne bazírovať na systémových, koncepčných, dlhodobých a predvídateľných opatreniach a riešeniach, nie na takýchto malých záplatách, na takýchto, na takomto šití horúcimi ihlami, pretože dlhodobo sa takto fungovať nedá. Ďakujem veľmi pekne.
Kollár, Boris, predseda NR SR (2022-10-04):
Prosím, utíšte sa v sále.
Laššáková, Jana, podpredsedníčka NR SR (2014-03-25):
Nech sa páči, pán predkladateľ sa prihlásil do rozpravy.
Susko, Boris, minister spravodlivosti SR (2023-12-07):
Ďakujem pekne za slovo. Vážený pán predsedajúci, milé kolegyne, kolegovia, predkladám na rokovanie pléna Národnej rady návrh na vyslovenie súhlasu Národnej rady so Zmluvou medzi Slovenskou republikou a Azerbajdžanskou republikou o zamedzení dvojitého zdanenia a zabráneniu daňovým únikom v oblasti daní z príjmov. Zmluva rozširuje bilaterálnu zmluvnú základňu Slovenskej republiky a zodpovedá vnútroštátnym právnym predpisom aj tradičným požiadavkám bilaterálnych daňových vzťahov upravujúcich rozdelenie práva na daň z jednotlivých druhov príjmov medzi zmluvné štáty. Uzavretím zmluvy dôjde k podpore a posilneniu ekonomických vzťahov, rozvoja cezhraničného obchodu a investícií. Takisto ako pri predchádzajúcej zmluve, v prípade neexistencie takejto zmluvy podliehajú príjmy subjektov, ktoré pôsobia v Slovenskej republike aj v Azerbajdžane, zdaneniu podľa daňových predpisov oboch krajín, čo by viedlo k dvojitému zdaneniu. Uzavretie zmluvy umožní rozdelenie zdaňovacích práv medzi oba zmluvné štáty, znižuje sadzby zrážkových daní a účinne zabraňuje dvojitému zdaneniu. Zároveň umožňuje získať na požiadanie informácie potrebné v daňovom konaní a efektívne riešenie prípadných daňových sporov. Zmluva nevyžaduje zmeny v právnom poriadku Slovenskej republiky, nedotýka sa záväzkov vyplývajúcich z iných medzinárodných zmlúv, ktorými je Slovenská republika viazaná. Z hľadiska vecnej podstaty má zmluva charakter prezidentskej zmluvy a priamo zakladá práva a povinnosti fyzických osôb a právnických osôb, podľa čl. 7 ods. 5 Ústavy Slovenskej republiky má prednosť pred zákonmi. Ďakujem pekne za pozornosť.